Die Heer het opgestaan…
Maart 31, 2013 in Uncategorized
Gedagtes oor die voorhangsel in die tempel wat daardie middag geskeur het:
Dit beteken dat ons nou vryelik toegang tot die Allerheiligste het deur ons Middelaar, Jesus Christus.
'n Teoloog sien dit ook as God se gebaar van rou oor sy Seun: soos 'n Joodse vader sy klere van bo tot onder sou skeur uit smart oor die dood van sy seun, so het God die swaar gordyn van bo tot onder geskeur.
'n Kaapse draai (vir Tina, omdat sy gevra het)
Maart 22, 2013 in Uncategorized
Stuur die werk my toe verlede week Kaapstad toe, waar ek met 'n gehuurde karretjie die Kaapse weë moet aandurf. Dit gaan goed, want ek het die eenvoudigste voertuig gevra – en die Kaapse motoriste is hoflik en verdraagsaam.
Twee en 'n half dae lank werk ek, maak toe spore na my kinders en kleinkinders oor die naweek. Ons gaan dwaal op Babylonstoren rond – 'n ongelooflike mooi 'werkende plaas', met asemrowende tuine.
Die 'chip en die blok'…
Daarna werk ek nog twee dae om die lekkerte te verdien. Ek is net oor een ding bitterlik spyt: ek was g'n eers náby die see nie…
Die Kaap is pragtig, maar toe ek aanstryk lughawe toe met 'n stuk bagasie in elke hand en die wind waai my hare oor my gesig sodat ek skaars kan asemhaal, besef ek net weer: 'n Pretorianer aard nie hier nie.